CELEX: 32018R1145
Language: et
Date: 2018-06-07 00:00:00
Title: Komisjoni delegeeritud määrus (EL) 2018/1145, 7. juuni 2018, millega muudetakse delegeeritud määrust (EL) 2017/891 puu- ja köögiviljasektori tootjaorganisatsioonide osas

17.8.2018   
               
               
                  ET
               
               
                  Euroopa Liidu Teataja
               
               
                  L 208/1
               
            
         KOMISJONI DELEGEERITUD MÄÄRUS (EL) 2018/1145,
         7. juuni 2018,
         millega muudetakse delegeeritud määrust (EL) 2017/891 puu- ja köögiviljasektori tootjaorganisatsioonide osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 37,
         ning arvestades järgmist:
         
                     (1)
                  
                  
                     Komisjoni delegeeritud määrusega (EL) 2017/891 (2) on täiendatud määrust (EL) nr 1308/2013 seoses puu- ja köögiviljasektori ning töödeldud puu- ja köögivilja sektoriga. Euroopa Parlamendi ja nõukogu määrusega (EL) 2017/2393 (3) on muudetud määrust (EL) nr 1308/2013 eelkõige seoses abiga puu- ja köögiviljasektori tootjaorganisatsioonidele. Seepärast peaks delegeeritud määrus (EL) 2017/891 kajastama määruse (EL) nr 1308/2013 asjakohaste sätete muudatusi.
                  
               
                     (2)
                  
                  
                     Puu- ja köögiviljasektoris riikliku finantsabi andmist käsitlevaid sätteid tuleks ajakohastada.
                  
               
                     (3)
                  
                  
                     Sätteid, mis käsitlevad juhte, kui tootjaorganisatsiooni tootjaliikmetel peaks olema lubatud müüa teatav osa oma toodangust väljaspool tootjaorganisatsiooni, kui see on lubatud tootjaorganisatsiooni põhikirjas ja kui see on kooskõlas liikmesriigi määratud tingimustega, on vaja täpsustada. Väljaspool tootjaorganisatsiooni müüdava toodangu piirmäära on vaja täpsustada.
                  
               
                     (4)
                  
                  
                     Uutele meetmetele, mis käsitlevad tootjaorganisatsioonide vastastikust juhendamist ning ühisfondide täiendamist rakenduskava täitmisel, peaks olema võimalik anda liidu finantsabi.
                  
               
                     (5)
                  
                  
                     Liikmesriigid võivad jätkata riigieelarvest tootjaorganisatsioonidele riikliku finantsabi andmist liidu piirkondades, kus tootjate organiseerituse tase on eriti madal. Järelikult tuleks liidu siseturu moonutuste vältimiseks sätestada tingimused, mille alusel võib puu- ja köögiviljasektoris anda riiklikku finantsabi, ning määruse (EL) nr 1308/2013 artikli 34 lõikes 3 osutatud organiseerituse määra arvutamise meetod.
                  
               
                     (6)
                  
                  
                     Sätteid, mis käsitlevad teatavate investeeringute vastavust liidu finantsabi tingimustele, on vaja täpsustada.
                  
               
                     (7)
                  
                  
                     Toetuse saamise tingimustele vastavaid ja mittevastavaid edendamis- ja teavitamismeetmeid, mida võetakse nii ennetamise eesmärgil kui ka kriisi ajal, sealhulgas meetmeid ja tegevusi, mille eesmärk on puu- ja köögiviljaturgude mitmekesistamine ja konsolideerimine, on vaja täpsustada seoses meetmete ja tegevuste vastavusega liidu finantsabi tingimustele.
                  
               
                     (8)
                  
                  
                     Sätteid, mis käsitlevad aastaaruandeid tootjaorganisatsioonide, tootjaorganisatsioonide liitude, sealhulgas tootjaorganisatsioonide riikidevaheliste liitude, tootjarühmade ning rakendusfondide, rakenduskavade ja tunnustuskavade kohta, tuleks lihtsustada. Need peavad võimaldama komisjonil sektorit piisavalt jälgida.
                  
               
                     (9)
                  
                  
                     Seepärast tuleks delegeeritud määrust (EL) 2017/891 vastavalt muuta.
                  
               
                     (10)
                  
                  
                     Vajalikud on üleminekusätted, et tagada sujuv üleminek delegeeritud määruses (EL) 2017/891 sätestatud olemasolevatelt nõuetelt, meetmetelt ja tegevustelt käesolevas määruses sätestatud uutele nõuetele.
                  
               
                     (11)
                  
                  
                     Käesolevat määrust tuleks kohaldada samast kuupäevast kui määrust (EL) 2017/2393. Vaatamata sellele tuleks sätteid, mis käsitlevad riiklikku finantsabi, näitajaid ja seiret, kohaldada alates 1. jaanuarist 2019, et anda liikmesriikidele ja ettevõtjatele aega uute eeskirjadega kohanemiseks.
                  
               
                     (12)
                  
                  
                     Uute meetmete ja määruse (EL) nr 1308/2013 kohaselt liidu finantsabi saamise tingimustele vastavate meetmete rakendamise tingimused peaksid jõustuma määrusega (EL) 2017/2393 määrusesse (EL) nr 1308/2013 tehtud muudatuste kohaldamise kuupäevast alates, et tagada turustabiilsus tootjaorganisatsioonide ja nende liikmete jaoks, eelkõige võttes arvesse, et kõnealused meetmed hõlmavad peamiselt kriisiennetamist või -ohjamist, ning võimaldada neil uutest meetmest täiel määral kasu saada. Õiguspäraste ootuste kindlustamiseks võivad tootjaorganisatsioonid otsustada jätkata pooleliolevaid rakenduskavasid kavade heakskiitmise ajal kohaldatavate eeskirjade alusel või neid muuta, et saada kasu uutest meetmetest ja tegevustest, mis vastavad määruse (EL) nr 1308/2013 kohaselt liidu finantsabi saamise tingimustele,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2017/891 muudatused
            Delegeeritud määrust (EL) 2017/891 muudetakse järgmiselt.
            
                        1)
                     
                     
                        Artikli 2 punkt e asendatakse järgmisega:
                        „e)   „riikidevaheline tootjaorganisatsioonide liit“– tootjaorganisatsioonide liit, millesse kuuluvatest organisatsioonidest või liitudest vähemalt üks asub muus liikmesriigis kui see, kus asub liidu peakontor;“.
                     
                  
                        2)
                     
                     
                        Artikkel 12 asendatakse järgmisega:
                        
                           „Artikkel 12
                           Toodangu turustamine väljaspool tootjaorganisatsiooni
                           
                              1.   Kui tootjaorganisatsioon seda oma põhikirjas lubab ja kui see on kooskõlas liikmesriigi ja tootjaorganisatsiooni sätestatud tingimustega, võivad tootjaliikmed:
                              
                                          a)
                                       
                                       
                                          müüa otse või väljaspool oma põllumajanduslikku majapidamist tarbijatele tooteid nende oma tarbeks;
                                       
                                    
                                          b)
                                       
                                       
                                          turustada ise või oma organisatsiooni määratud teise tootjaorganisatsiooni kaudu asjaomaseid tooteid kogustes, mis on mahu või väärtuse poolest nende organisatsioonis turustatava asjaomase toodangu mahu või väärtusega võrreldes vähetähtsad;
                                       
                                    
                                          c)
                                       
                                       
                                          turustada ise või oma tootjaorganisatsiooni määratud teise tootjaorganisatsiooni kaudu tooteid, mis nende omaduste või tootjaliikmete toodangu piiratud mahu või väärtuse tõttu ei kuulu tavaliselt tootjaorganisatsiooni äritegevuse alla.
                                       
                                    
                           
                              2.   Tootjaliikmete poolt lõike 1 kohaselt väljaspool tootjaorganisatsiooni turustatud toodangu maht või väärtus ei tohi ületada 25 % iga tootjaliikme turustatavast toodangust.
                              Liikmesriigid võivad siiski kehtestada esimeses lõigus osutatust madalama protsendimäära, mille ulatuses tootjaliikmed võivad turustada toodangut väljaspool tootjaorganisatsiooni. Liikmesriigid võivad kõnealust määra suurendada 40 %-ni juhul, kui tooted on hõlmatud nõukogu määrusega (EÜ) nr 834/2007 (*1) või juhul kui tootjaliikmed turustavad toodangut nende enda tootjaorganisatsiooni poolt määratud teise tootjaorganisatsiooni kaudu.
                           
                        
                        
                           (*1)  Nõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1).“"
                        
                     
                  
                        3)
                     
                     
                        Artikli 22 lõiget 10 muudetakse järgmiselt:
                        
                           „10.   Kui toodang väheneb loodusõnnetuse, ilmastikutingimuste, looma- või taimehaiguste või kahjurite levikust põhjustatud kahju tõttu, siis igasuguse kõnealuste põhjuste tõttu ning seoses III peatüki 7. jaos käsitletud saagikindlustusmeetmete või tootjaorganisatsiooni või selle tootjaliikmete hallatavate samaväärsete meetmetega saadud kindlustushüvitise võib arvata turustatud toodangu väärtuse hulka.“
                        
                     
                  
                        4)
                     
                     
                        Artikli 30 lõige 2 asendatakse järgmisega:
                        
                           „2.   Tootjaorganisatsioonid või tootjaorganisatsioonide liidud, kellele on antud määruse (EL) nr 1305/2013 artikliga 27 või komisjoni määruse (EL) nr 702/2014 (*2) artikliga 19 ette nähtud toetust, võivad samal ajal rakenduskava kohaldada juhul, kui asjaomane liikmesriik tagab, et toetusesaajad saavad mis tahes meetme puhul toetust üksnes ühe toetuskava alusel.
                        
                        
                           (*2)  Komisjoni 25. juuni 2014. aasta määrus (EL) nr 702/2014 Euroopa Liidu toimimise lepingu artiklite 107 ja 108 kohaldamise kohta, millega teatavat liiki abi põllumajandus- ja metsandussektoris ja maapiirkondades tunnistatakse siseturuga kokkusobivaks (ELT L 193, 1.7.2014, lk 1).“"
                        
                     
                  
                        5)
                     
                     
                        Artikli 31 lõike 6 esimese lõigu esimene lause asendatakse järgmisega:
                        „Investeeringuid, sh rendilepingu raames tehtavaid investeeringuid võib rakendusfondist rahastada ühes osas või rakenduskavas heakskiidetud osamaksetena.“
                     
                  
                        6)
                     
                     
                        II jaotise III peatüki 3. jagu asendatakse järgmisega:
                        „3. jagu
                        
                        
                           
                              Toetus seoses ühisfondidega
                           
                        
                        
                           Artikkel 40
                           Toetus seoses ühisfondidega
                           
                              1.   Liikmesriigid võtavad vastu üksikasjalikud eeskirjad, milles käsitletakse ühisfondide moodustamise halduskulude katmiseks ja ühisfondide täiendamiseks ettenähtud toetust, millele on osutatud määruse (EL) nr 1308/2013 artikli 33 lõike 3 esimese lõigu punktis d.
                           
                           
                              2.   Lõikes 1 osutatud toetus ühisfondi moodustamise halduskulude katmiseks peab koosnema nii liidu finantsabi kui ka tootjaorganisatsiooni sissemaksete summadest. Kõnealuse toetuse kogusumma ei tohi ületada vastavalt 5 %, 4 % või 2 % ühisfondi esimesel, teisel ja kolmandal toimimisaastal tootjaorganisatsiooni poolt ühisfondi tehtud sissemaksest.
                           
                           
                              3.   Tootjaorganisatsioon võib saada lõikes 1 osutatud toetust ühisfondi moodustamise halduskulude katmiseks ainult üks kord ja üksnes ühisfondi toimimise kolmel esimesel aastal. Kui tootjaorganisatsioon taotleb kõnealust toetust alles ühisfondi toimimise teisel või kolmandal aastal, on toetuse summa vastavalt 4 % või 2 % ühisfondi teisel ja kolmandal toimimisaastal tootjaorganisatsiooni poolt ühisfondi tehtud sissemaksest.
                           
                           
                              4.   Liikmesriigid võivad kehtestada tootjaorganisatsioonile seoses ühisfondidega antava toetuse ülemmäärad.“
                           
                        
                     
                  
                        7)
                     
                     
                        II jaotise III peatükile lisatakse 8. jagu:
                        „8. jagu
                        
                        
                           
                              Juhendamise toetus
                           
                        
                        
                           Artikkel 51a
                           Juhendamismeetmete rakendamine
                           
                              1.   Määruse (EL) nr 1308/2013 artikli 33 lõike 3 punkti i kohaldamisel vastavad toetuse saamise tingimustele järgmised juhendamismeetmed:
                              
                                          a)
                                       
                                       
                                          määruse (EL) nr 1308/2013 artikli 33 lõikes 3 osutatud kriisiennetus- ja -ohjemeetmetega seotud parimate tavade vahetamine, mis aitab tunnustatud tootjaorganisatsioonidel, tootjarühmadel või üksikutel tootjatel kasutada kriisiennetus- ja -ohjemeetmete rakendamise kogemusi;
                                       
                                    
                                          b)
                                       
                                       
                                          meetmed, millega edendatakse uute tootjaorganisatsioonide asutamist, olemasolevate ühinemist või üksikutel tootjatel olemasoleva tootjaorganisatsiooniga ühinemise võimaldamist;
                                       
                                    
                                          c)
                                       
                                       
                                          juhendajatele ja juhendatavatele võrgustikutöö võimaluste loomine, et tugevdada eelkõige turustamiskanaleid kriisiennetuse ja -ohje vahendina.
                                       
                                    
                           
                              2.   Juhendaja on tootjaorganisatsioonide liit või tootjaorganisatsioon. Juhendaja on juhendamismeetmete toetuse saaja.
                           
                           
                              3.   Juhendatav on tunnustatud tootjaorganisatsioon või tootjarühm, mis asub piirkonnas, kus organiseerituse tase on väiksem kui 20 %, kolmel järjestikusel aastal, mis eelnevad rakenduskava rakendamisele.
                              Üksikud tootjad, tootjaorganisatsiooni või tootjaorganisatsioonide liidu mitteliikmed võivad olla juhendatavad ka juhul, kui nad asuvad piirkonnas, kus organiseerituse tase on suurem kui 20 %.
                           
                           
                              4.   Juhendamisega seotud kulud on määruse (EL) nr 1308/2013 artikli 33 lõikes 3 osutatud rakenduskava kriisiennetus- ja -ohjemeetmete osa.
                              Juhendamisega seotud rahastamiskulud on loetletud käesoleva määruse III lisas.
                              Kõik III lisas nimetatud kulud tasutakse juhendajale.
                           
                           
                              5.   Juhendamismeetmete osas allhankeid ei tehta.“
                           
                        
                     
                  
                        8)
                     
                     
                        Artikkel 52 asendatakse järgmisega:
                        
                           „Artikkel 52
                           Riikliku finantsabi kohaldamise tingimused
                           
                              1.   Määruse (EL) nr 1308/2013 artikli 35 lõike 1 kohaldamise eesmärgil arvutatakse liikmesriigi konkreetse piirkonna tootjate organiseerituse tase sellise puu- ja köögivilja väärtuse alusel, mida asjaomases piirkonnas tootsid ja turustasid:
                              
                                          a)
                                       
                                       
                                          tunnustatud tootjaorganisatsioonid ja tootjaorganisatsioonide liidud ning
                                       
                                    
                                          b)
                                       
                                       
                                          määruse (EÜ) nr 1234/2007 artikli 125e kohaselt tunnustatud tootjarühmad või määruse (EL) nr 1305/2013 artikli 27 kohaselt tunnustatud tootjaorganisatsioonid ja -rühmad.
                                       
                                    Arvutamisel jagatakse esimeses lõigus osutatud viisil kindlaks määratud väärtus asjaomases piirkonnas toodetud puu- ja köögivilja koguväärtusega.
                           
                           
                              2.   Asjaomases piirkonnas ning lõike 1 esimese lõigu punktides a ja b osutatud organisatsioonide, nende liitude või rühmade poolt toodetud ja turustatud puu- ja köögivilja väärtuse puhul võetakse arvesse üksnes tooteid, mille osas kõnealuseid tootjaorganisatsioone, nende liite või rühmi on tunnustatud. Artiklit 22 kohaldatakse mutatis mutandis.
                              Kõnealuses piirkonnas toodetud puu- ja köögivilja koguväärtuse arvutamisel kohaldatakse Euroopa Parlamendi ja nõukogu määruse (EÜ) nr 138/2004 (*3) I lisas sätestatud metoodikat mutatis mutandis.
                           
                           
                              3.   Riiklikku finantsabi võib maksta üksnes lõikes 4 osutatud piirkonnas toodetud puu- ja köögivilja eest.
                           
                           
                              4.   Selleks et arvutada lõikes 1 osutatud organiseerituse tase, määratlevad liikmesriigid nende territooriumi eristatava osana piirkonnad, mille kohta on andmed kättesaadavad, järgides seejuures objektiivseid ja mittediskrimineerivaid kriteeriume, sh piirkondade agronoomilisi ja majanduslikke tunnusjooni, põllumajanduse või puu- ja köögiviljakasvatuse võimalusi või institutsioonilist või haldusstruktuuri.
                              Liikmesriigi määratletud piirkondi ei muudeta vähemalt viie aasta jooksul, v.a juhul, kui muutmine on objektiivselt põhjendatud eelkõige põhjustel, mis ei ole seotud asjaomase piirkonna või asjaomaste piirkondade tootjate organiseerituse taseme arvutamisega.
                           
                           
                              5.   Enne riikliku finantsabi andmist edastavad liikmesriigid komisjonile loetelu piirkondade kohta, mis vastavad määruse (EL) nr 1308/2013 artikli 35 lõigetes 1 ja 2 nimetatud kriteeriumidele, ning nendes piirkondades tootjaorganisatsioonile antava riikliku finantsabi summa.
                              Liikmesriigid teatavad komisjonile mis tahes muudatustest seoses piirkondadega, mis vastavad määruse (EL) nr 1308/2013 artikli 35 lõigetes 1 ja 2 nimetatud kriteeriumidele.
                           
                        
                        
                           (*3)  Euroopa Parlamendi ja nõukogu 5. detsembri 2003. aasta määrus (EÜ) nr 138/2004 põllumajanduse arvepidamise kohta ühenduses (ELT L 33, 5.2.2004, lk 1).“"
                        
                     
                  
                        9)
                     
                     
                        Artikkel 56 asendatakse järgmisega:
                        
                           „Artikkel 56
                           Näitajad
                           
                              1.   Rakenduskavade ja riiklike strateegiate rakendamist jälgitakse ja hinnatakse, et hinnata rakenduskavades seatud eesmärkide saavutamisel tehtud edusamme ning nende eesmärkide taustal rakenduskava tulemuslikkust ja tõhusust.
                           
                           
                              2.   Lõikes 1 nimetatud edusamme, tulemuslikkust ja tõhusust hinnatakse rakenduskava kogu rakendamise kestel näitajate alusel, mis on loetletud rakendusmääruse (EL) 2017/892 II lisa punktis 4 ning mis on seotud tegevuste ja meetmetega, mida rakenduskava ajal rakendavad tunnustatud tootjaorganisatsioonid, tootjaorganisatsioonide liidud, riikidevahelised tootjaorganisatsioonide liidud ja tootjarühmad.“
                           
                        
                     
                  
                        10)
                     
                     
                        Artiklit 57 muudetakse järgmiselt.
                        
                                    a)
                                 
                                 
                                    Lõike 2 punkt c asendatakse järgmisega:
                                    
                                                „c)
                                             
                                             
                                                esitada andmeid aruandluse jaoks.“
                                             
                                          
                              
                                    b)
                                 
                                 
                                    Lõiget 3 muudetakse järgmiselt.
                                    
                                                i)
                                             
                                             
                                                Teine lõik asendatakse järgmisega:
                                                „Hindamise käigus kontrollitakse rakenduskavas seatud üldeesmärkide saavutamist rakendusmääruse (EL) 2017/892 II lisa punktis 4 loetletud näitajate alusel.“
                                             
                                          
                                                ii)
                                             
                                             
                                                Viimane lõik asendatakse järgmisega:
                                                „Hindamisaruanne lisatakse vastavale rakendusmääruse (EL) 2017/892 artiklis 21 osutatud aastaaruandele.“
                                             
                                          
                              
                  
                        11)
                     
                     
                        II, III ja V lisa muudetakse kooskõlas käesoleva määruse lisaga.
                     
                  
         
            Artikkel 2
            Üleminekusätted
            Ilma et see piiraks komisjoni rakendusmääruse (EL) 2017/891 artikli 34 kohaldamist, jätkatakse komisjoni rakendusmääruse (EL) nr 543/2011 (4) või delegeeritud määruse (EL) 2017/891 alusel enne 20. jaanuari 2018 heaks kiidetud rakenduskava rakendamist kuni selle lõppemiseni tingimustel, mida kohaldatakse enne 1. jaanuari 2018.
            Liikmesriigid võivad siiski tootjaorganisatsiooni või tootjaorganisatsioonide liidu taotluse korral heaks kiita muudatused rakenduskavas, mis on heaks kiidetud rakendusmääruse (EL) nr 543/2011 või delegeeritud määruse (EL) 2017/891 alusel enne 20. jaanuari 2018. Kõnealused muudatused peavad vastama nõuetele, mis on sätestatud määruses (EL) nr 1308/2013 (muudetud määrusega (EL) 2017/2393), delegeeritud määruses (EL) 2017/891 (muudetud käesoleva määruse artikliga 1) ning rakendusmääruses (EL) 2017/892 (muudetud rakendusmäärusega (EL) 2018/1146) (5).
         
         
            Artikkel 3
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2018.
            Artikli 1 punkte 8, 9 ja 10 ning lisa punkti 3 kohaldatakse alates 1. jaanuarist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. juuni 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 347, 20.12.2013, lk 671.
         
            (2)  Komisjoni 13. märtsi 2017. aasta delegeeritud määrus (EL) 2017/891, millega täiendatakse Euroopa Parlamendi ja nõukogu määrust (EL) nr 1308/2013 puu- ja köögivilja ning töödeldud puu- ja köögivilja sektorite osas ning Euroopa Parlamendi ja nõukogu määrust (EL) nr 1306/2013 neis sektorites kohaldatavate karistuste osas ja muudetakse komisjoni rakendusmäärust (EL) nr 543/2011 (ELT L 138, 25.5.2017, lk 4).
         
            (3)  Euroopa Parlamendi ja nõukogu 13. detsembri 2017. aasta määrus (EL) 2017/2393, millega muudetakse määruseid (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta, (EL) nr 1306/2013 ühise põllumajanduspoliitika rahastamise, haldamise ja seire kohta, (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, (EL) nr 1308/2013, millega kehtestatakse põllumajandustoodete ühine turukorraldus, ning (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta (ELT L 350, 29.12.2017, lk 15).
         
            (4)  Komisjoni 7. juuni 2011. aasta rakendusmäärus (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 157, 15.6.2011, lk 1).
         
            (5)  Komisjoni 7. juuni 2018. aasta rakendusmäärus (EL) 2018/1146, millega muudetakse rakendusmäärust (EL) 2017/892, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses puu- ja köögiviljasektori ning töödeldud puu- ja köögivilja sektoriga, ning määrust (EÜ) nr 606/2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (vt käesoleva Euroopa Liidu Teataja lk 9).
      
      
         
            LISA
            Delegeeritud määruse (EL) 2017/891 lisasid muudetakse järgmiselt.
            
                        1)
                     
                     
                        II lisa muudetakse järgmiselt:
                        
                                    a)
                                 
                                 
                                    punkt 20 asendatakse järgmisega:
                                    
                                                „20.
                                             
                                             
                                                Tootjaorganisatsiooni või nende liitude võetud allhankega seotud meetmed väljaspool liitu, välja arvatud juhul, kui müügiedendusmeedet rakendatakse väljaspool liitu vastavalt rakendusmääruse (EL) 2017/892 artiklile 14.“;
                                             
                                          
                              
                                    b)
                                 
                                 
                                    lisatakse uus punkt 21:
                                    
                                                „21.
                                             
                                             
                                                Ekspordikrediit seoses meetmete ja tegevustega, mille eesmärk on puu- ja köögiviljaturgude mitmekesistamine ja konsolideerimine nii ennetamise eesmärgil kui ka kriisi ajal.“
                                             
                                          
                              
                  
                        2)
                     
                     
                        III lisasse lisatakse uued punktid 12, 13 ja 14:
                        
                                    „12.
                                 
                                 
                                    Juhendamisega seotud kulud rakenduskava kriisiennetus- ja -ohjemeetmete raames.
                                    Käesoleva meetme kohased rahastamiskõlblikud kulud on:
                                    
                                                a)
                                             
                                             
                                                korraldus- ja juhendamiskulud ning
                                             
                                          
                                                b)
                                             
                                             
                                                juhendaja reisi- ja majutuskulud ning päevarahad.
                                             
                                          
                              
                                    13.
                                 
                                 
                                    Liidu territooriumil kolmanda riigi fütosanitaarnõuete täitmise protokolle käsitlevate läbirääkimiste, protokollide rakendamise ja haldamisega seotud kulud, kui need on kandnud tootjaorganisatsioon või tootjaorganisatsioonide liit tulenevalt määruse (EL) nr 1308/2013 artikli 33 lõike 3 punktis a ja c osutatud kriisiennetus- ja -ohjemeetmetest, välja arvatud kolmanda riigi kulude hüvitamiseks.
                                 
                              
                                    14.
                                 
                                 
                                    Rakendusmääruse (EL) 2017/892 artiklis 14 osutatud müügiedendus- ja teavitusmeetmetega seotud kulud. Kõnealuste meetmete raames loetakse rahastamiskõlblikuks kulusid, mis on seotud müügiedendus- ja teavitusürituste korraldamisega ja nendel osalemisega, siia alla kuuluvad eelkõige avalike suhete alane töö ning müügiedendus- ja teavituskampaaniad, mis võivad seisneda ka riikliku, Euroopa ja rahvusvahelise tähtsusega üritustel, messidel ja näitustel osalemises. Tehnilise nõustamise teenuste kulud on rahastamiskõlblikud, kui need on vajalikud selliste ürituste või müügiedendus- ja teavituskampaaniate korraldamiseks või nendel osalemiseks.“
                                 
                              
                  
                        3)
                     
                     
                        V lisa asendatakse järgmisega:
                        
                           
                              „V LISA
                              
                                 Artikli 54 punktis b osutatud teave, mis tuleb liikmesriikide aastaaruandesse lisada
                              
                              Kogu teave peab käima aruandes esitatava kalendriaasta kohta. See peab hõlmama teavet aruandeaasta kohta käivate kontrollide ja halduskaristuste kohta. Aasta jooksul muutuva teabe osas peaks aastaaruanne sisaldama ülevaadet aruandeaasta olukorra kohta 31. detsembri seisuga.
                              A OSA – TEAVE TURUKORRALDUSE JAOKS
                              
                                       
                                          1.
                                       
                                       
                                          Haldusalane teave
                                          
                                                      a)
                                                   
                                                   
                                                      Määruse (EL) nr 1308/2013 I jaotise II peatüki 3. jao ning II jaotise III peatüki 1., 2. ja 3. jao rakendamiseks vastu võetud riiklike õigusaktide muudatused.
                                                   
                                                
                                                      b)
                                                   
                                                   
                                                      Rakenduskavade suhtes kohaldatava säästvate rakenduskavade riikliku strateegiaga seotud muudatused.
                                                   
                                                
                                    
                                       
                                          2.
                                       
                                       
                                          Teave tootjaorganisatsioonide, tootjaorganisatsioonide liitude, tootjaorganisatsioonide riikidevaheliste liitude ning tootjarühmade kohta:
                                          
                                                      a)
                                                   
                                                   
                                                      tunnustatud/peatatud tunnustusega tootjaorganisatsioonide, tootjaorganisatsioonide liitude, tootjaorganisatsioonide riikidevaheliste liitude ning tootjarühmade koguarv. Lisaks:
                                                      
                                                                  i)
                                                               
                                                               
                                                                  tootjaorganisatsioonide liitude puhul: tootjaorganisatsioonide liikmete arv;
                                                               
                                                            
                                                                  ii)
                                                               
                                                               
                                                                  tootjaorganisatsioonide riikidevaheliste liitude puhul: tootjaorganisatsioonide liikmete arv ja liikmesriigid, kus iga liikme peakontor asub;
                                                               
                                                            
                                                
                                                      b)
                                                   
                                                   
                                                      peatatud tunnustusega tootjaorganisatsioonide, tootjaorganisatsioonide liitude, tootjaorganisatsioonide riikidevaheliste liitude ning tootjarühmade koguarv. Lisaks tootjaorganisatsioonide riikidevaheliste liitude puhul: organisatsioonide liikmete arv ja liikmesriigid, kus iga liikme peakontor asub;
                                                   
                                                
                                                      c)
                                                   
                                                   
                                                      liitudevaheliste ühinemiste arv kokku (jaotatuna koguarvu, uute organisatsioonide ja uute ID-numbrite kaupa);
                                                   
                                                
                                                      d)
                                                   
                                                   
                                                      liikmete arv (kokku ja jaotatuna füüsiliste isikute, juriidiliste isikute ning puu- ja köögiviljade tootjate kaupa);
                                                   
                                                
                                                      e)
                                                   
                                                   
                                                      rakenduskava/tunnustuskava omavate liitude/rühmade koguarv (jaotatuna tunnustatud ja peatatud tunnustusega liitude/rühmade ning ühinemiste kaupa);
                                                   
                                                
                                                      f)
                                                   
                                                   
                                                      toodangu osa, mis on mõeldud turustamiseks värskete toodete turul (koos toodangu väärtuse ja mahuga);
                                                   
                                                
                                                      g)
                                                   
                                                   
                                                      toodangu osa, mis on mõeldud töötlemiseks (koos toodangu väärtuse ja mahuga);
                                                   
                                                
                                                      h)
                                                   
                                                   
                                                      puu- ja köögiviljatoodanguks kasutatava haritava maa kogupindala.
                                                   
                                                
                                    
                                       
                                          3.
                                       
                                       
                                          Teave asjaomaste kulude kohta:
                                          
                                                      a)
                                                   
                                                   
                                                      tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitudega seotud kulud (jaotatuna rakendusfondi, lõpliku rakendusfondi ja riikliku finantsabi kaupa);
                                                   
                                                
                                                      b)
                                                   
                                                   
                                                      tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitude rakenduskavade tegelikud kulud (jaotatuna eesmärgikohasteks meetmeteks ja tegevusteks);
                                                   
                                                
                                                      c)
                                                   
                                                   
                                                      tootjarühmade tegelikud kogukulud;
                                                   
                                                
                                                      d)
                                                   
                                                   
                                                      turult kõrvaldatud tooted jaotatuna toodete kategooriate kaupa (maht, kogukulud, ELi toetuse suurus ja sihtotstarbed (tasuta jagamine, kompostimine, töötlev tööstus ja muud)).
                                                   
                                                
                                    
                                       
                                          4.
                                       
                                       
                                          Teave seoses rakenduskavade ja tunnustuskavade seirega:
                                          
                                                      a)
                                                   
                                                   
                                                      tootjaorganisatsioonide, tootjaorganisatsioonide liitude ja tootjaorganisatsioonide riikidevaheliste liitudega seotud näitajad (jaotatuna eesmärgikohasteks meetmeteks ja tegevusteks);
                                                   
                                                
                                                      b)
                                                   
                                                   
                                                      tootjarühmadega seotud näitajad.
                                                   
                                                
                                    B OSA – TEAVE RAAMATUPIDAMISARVESTUSE KONTROLLIMISE JA HEAKSKIITMISE JAOKS
                              Teave kontrollide ja halduskaristuste kohta:
                              
                                          a)
                                       
                                       
                                          liikmesriigi tehtud kontrollid: kontrollitud asutuste üksikasjad ja kontrollimiste kuupäevad;
                                       
                                    
                                          b)
                                       
                                       
                                          kontrollimäärad;
                                       
                                    
                                          c)
                                       
                                       
                                          kontrollide tulemused;
                                       
                                    
                                          d)
                                       
                                       
                                          kohaldatud halduskaristused.
                                       
                                    
                        “